
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2996 

25 Νοεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση δικαιώματος υπογραφής σε Επικεφα¬ 
λής Γραφείου Ελληνικής Προεδρίας. 1 

Οργάνωση και Λειτουργία της Πρόσθετης Διδακτι¬ 
κής Στήριξης 2013-2014. 2 

Υπερωριακή απασχόληση των υπαλλήλων της Κε¬ 
ντρικής Υπηρεσίας του Υπουργείου Τουρισμού 

για τους μήνες Νοέμβριο και Δεκέμβριο 2013. 3 

Έγκριση Υπερωριακής απασχόλησης προσωπικού 

Ο.Λ. Ραφήνας Α.Ε. έτους 2013. 4 

Έγκριση Υπερωριακής απασχόλησης προσωπικού 

Ο.Λ. Καβάλας Α.Ε. έτους 2013. 5 

Ορισμός αποφαινομένων οργάνων για την επίβλεψη 
της μελέτης και του έργου: «Τοποθέτηση πίλαρς 
στους λιμένες Λέρου». 6 


ΑΠΟΦΑΣΕΙ Σ 

Αριθμ. Π23ΓΕΠ/ΕΕ - 52408 (1) 


Μεταβίβαση δικαιώματος υπογραφής σε Επικεφαλής 
Γ ραφείου Ελληνικής Προεδρίας. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις των άρθρων 54 και 90 του Κώδικα Νο¬ 
μοθεσίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του Π.Δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98), όπως τροποποιηθέντα 
ισχύουν. 

2. Τις διατάξεις του Ν.4148/2013 «Σύσταση Γραφείου 
Ελληνικής Προεδρίας και άλλες διατάξεις» (Α' 99). 

3. Το Π.Δ.119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 153). 

4. Την υπ’ αριθμ. Π23ΓΕΠ/ΕΕ-50123/23.10.2013 Απόφα¬ 
ση του Υπουργού Εξωτερικών, με την οποία απαλλάσ¬ 
σεται, από 09.12.2013, ο Αριστείδης Ανδρουλάκης του 


Ιωάννη, Σύμβουλος Πρεσβείας Α', από τα καθήκοντα 
του Επικεφαλής του Γραφείου Ελληνικής Προεδρίας 
και Επικεφαλής του ανωτέρω Γ ραφείου ορίζεται, από 
10.12.2013, ο Δημήτριος Καραμήτσος - Τζιράς του Ιωάννη, 
Πληρεξούσιος Υπουργός Α'(ΑΔΑ: ΒΛΛΤΕ-ΣΟΓ). 

5. Την υπ’ αριθμ. Π23ΓΕΠ/ΕΕ-28781/19.06.2013 Απόφαση 
του Υπουργού Εξωτερικών «Μεταβίβαση δικαιώματος 
υπογραφής σε Επικεφαλής Γ ραφείου Ελληνικής Προε¬ 
δρίας» (Β' 1574). 

6. Το Α.Π.2/55650/0026/11.06.2013 έγγραφο της 26ης 
Διεύθυνσης Συντονισμού και Ελέγχου Εφαρμογής Δη¬ 
μοσιονομικών Διατάξεων του Υπουργείου Οικονομικών. 

7. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Άρθρο 1 

Μεταβίβαση δικαιώματος υπογραφής 

Μεταβιβάζουμε από 10.12.2013 στον Επικεφαλής του 
Γ ραφείου Ελληνικής Προεδρίας, Δημήτριο Καραμήτσο 
- Τζιρά του Ιωάννη, Πληρεξούσιο Υπουργό Α', το δικαί¬ 
ωμα υπογραφής «Με εντολή Υπουργού» των αποφάσε¬ 
ων ανάληψης υποχρέωσης των πιστώσεων που είναι 
εγγεγραμμένες στον προϋπολογισμό του Υπουργείου 
Εξωτερικών για τις ανάγκες της Ελληνικής Προεδρίας 
(Ε.Φ. 790). 

Άρθρο 2 

Κατάργηση διατάξεων 

Από την έναρξη ισχύος της παρούσας απόφασης 
καταργείται η υπ’ αριθμ. Π23ΓΕΠ/ΕΕ-50123/23.10.2013 
(Β' 1574) όμοιά της. 

Άρθρο 3 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2013 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΕΩΣ 
ΚΑΙ ΥΠΟΥΡΓΟΣ ΕΞΩΤΕΡΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 172435/Γ7 (2) 

Οργάνωση και Λειτουργία της Πρόσθετης Διδακτικής 
Στήριξης 2013-2014. 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 27 του ν. 1304/1982 (ΦΕΚ 
144 τ. Α') «Για την επιστημονική-παιδαγωγική καθοδή¬ 
γηση και τη διοίκηση στη Γενική και τη Μέση Τεχνική- 
Επαγγελματική Εκπαίδευση και άλλες διατάξεις». 

2. Τις διατάξεις της παραγράφου 4 του άρθρου 4 του 
ν. 1824/1988 (ΦΕΚ 296 τ. Α') «Ρύθμιση θεμάτων εκπαιδευ¬ 
τικών και άλλες διατάξεις». 

3. Τις διατάξεις της παραγράφου 14 του άρθρου 14 
του ν. 1566/1985 (ΦΕΚ 167 τ. Α') «Δομή και λειτουργία 
της Πρωτοβάθμιας και Δευτεροβάθμιας Εκπαίδευσης 
και άλλες διατάξεις». 

4. Τις διατάξεις της παραγράφου 10 του άρθρου 1 του 
ν. 2525/1997 (ΦΕΚ 188 τ. Α') «Ενιαίο λύκειο, πρόσβαση 
των αποφοίτων του στην Τριτοβάθμια Εκπαίδευση, αξι¬ 
ολόγηση του εκπαιδευτικού έργου και άλλες διατάξεις». 

5. Τ ις διατάξεις του ν. 3475/2006 (ΦΕΚ 146 τ. Α') «Ορ¬ 
γάνωση και λειτουργία της Δευτεροβάθμιας Επαγγελ¬ 
ματικής Εκπαίδευσης και άλλες διατάξεις». 

6. Τις διατάξεις του ν. 4186/2013. (ΦΕΚ 193 τ. Α') «Αναδι¬ 
άρθρωση της Δευτεροβάθμιας Εκπαίδευσης και λοιπές 
διατάξεις». 

7. Τις με αρ. πρωτ. 115480/Γ2,115478/Γ2 Υ.Α. (ΦΕΚ 2121 
τ.Β') «Ωρολόγιο Πρόγραμμα των μαθημάτων των Α' και 
Β' τάξεων του Εσπερινού Γ ενικού Λυκείου», «Ωρολόγιο 
Πρόγραμμα των μαθημάτων της Α' τάξης του Γ ενικού 
Λυκείου», τη με αρ. πρωτ. 36798/Γ2 Υ.Α. (ΦΕΚ 1163 Β') 
«Ωρολόγιο Πρόγραμμα των μαθημάτων των Β' και Γ' 
τάξεων του Εσπερινού Γενικού Λυκείου», τη με αρ. 
πρωτ. 36799/Γ2 Υ.Α. (ΦΕΚ 1163 Β') «Ωρολόγιο Πρόγραμ¬ 
μα των μαθημάτων της Β' τάξης του Γ ενικού Λυκείου», 
τη με αρ. πρωτ. 63444/Γ2 Υ.Α. (ΦΕΚ 921 Β') «Πανελλα¬ 
δικά εξεταζόμενα μαθήματα Γ' τάξης Ημερήσιου Ενι¬ 
αίου Λυκείου και Δ τάξης Εσπερινού Ενιαίου Λυκείου» 
όπως τροποποιήθηκαν και ισχύουν, τις με αρ. πρωτ. 
111276/Γ2 (ΦΕΚ 2057 τ. Β'),«Ωρολόγιο Πρόγραμμα της 
Β'και Γ' τάξης Ημερήσιων ΕΠΑ.Λ.» και 138011/Γ2 (ΦΕΚ 26 
τ. Β'), «Ωρολόγιο Πρόγραμμα της Β', Γ' Δ' τάξης Εσπε¬ 
ρινών ΕΠΑ.Λ.» όπως τροποποιήθηκαν και ισχύουν. 

8. Τις διατάξεις της παραγράφου 3 του άρθρου 31 
του ν. 3848/2010 (ΦΕΚ 71 τ. Α') «Αναβάθμιση του ρόλου 
του εκπαιδευτικού-καθιέρωση κανόνων αξιολόγησης 
και αξιοκρατίας στην εκπαίδευση και λοιπές διατάξεις». 

9. Την 90595/ΕΙ5 (ΦΕΚ 1667 τ.Β') Απόφαση του Πρωθυ¬ 
πουργού και του Υπουργού Παιδείας και Θρησκευμάτων, 
«Καθορισμός αρμοδιοτήτων στους Υφυπουργούς Παι¬ 
δείας και Θρησκευμάτων Κωνσταντίνο Γκιουλέκα και 
Συμεών Κεδίκογλου. 

10. Τις διατάξεις του άρθρου 32 του ν. 4027/2011 (ΦΕΚ 
233 τ. Α') «Ελληνόγλωσση εκπαίδευση στο εξωτερικό 
και άλλες διατάξεις». 

11. Τη με αρ. πρωτ. Φ. 353.1./324/105657/Δ1 Υ.Α. (ΦΕΚ 

1340 /2002 τ. Β') «Καθορισμός των ειδικότερων καθηκό¬ 
ντων και αρμοδιοτήτων των προϊσταμένων των περιφε¬ 
ρειακών υπηρεσιών.και συλλόγων των διδασκόντων». 

12. Τη με αρ. πρωτ. 30972/Γ1 Υ.Α. (ΦΕΚ 614/2013 τ. Β') 
«Αξιολόγηση του Εκπαιδευτικού Έργου της Σχολικής 
Μονάδας-Διαδικασία Αυτοαξιολόγησης». 


13. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα (Π.Δ. 
63/2005, ΦΕΚ Α' 98) και το γεγονός ότι από τις διατάξεις 
της παρούσας απόφασης δεν προκαλείται δαπάνη σε 
βάρος του Κρατικού Προϋπολογισμού, αποφασίζουμε: 

Άρθρο Μόνο 

1. Η Πρόσθετη Διδακτική Στήριξη (Π.Δ.Σ.), ως υποστη¬ 
ρικτικός θεσμός της εκπαίδευσης, ταυτίζεται με τον 
αντίστοιχο θεσμό της Ενισχυτικής Διδασκαλίας (Ε.Δ.) 
και απευθύνεται σε μαθητές, όλων των τύπων Λυκείων, 
οι οποίοι υστερούν στην σχολική τους επίδοση, με συ¬ 
νέπεια να μην μπορούν να παρακολουθούν και να συμ¬ 
μετέχουν αποδοτικά στην εκπαιδευτική διαδικασία, ή 
μαθητές που θέλουν να βελτιώσουν την απόδοσή τους. 
Δηλαδή αποτελεί δομή της Αντισταθμιστικής Αγωγής 
/Εκπαίδευσης για την λυκειακή Δευτεροβάθμια Εκπαί¬ 
δευση. Σκοπός του προγράμματος είναι η επανένταξη 
των μαθητών στη μαθησιακή διαδικασία, η μείωση της 
μαθητικής διαρροής και η βελτίωση της απόδοσής τους 
και με απώτερο στόχο να αυξήσουν τις πιθανότητες 
πρόσβασής τους στην ανώτατη εκπαίδευση. Με αυτό 
τον τρόπο λαμβάνεται ιδιαίτερη μέριμνα, όπου παρα¬ 
τηρούνται υψηλά ποσοστά σχολικής αποτυχίας. Ως εκ 
τούτου, με τη λειτουργία της Π.Δ.Σ. δημιουργούνται συν¬ 
θήκες πρόληψης και θεραπείας του κοινωνικού αποκλει¬ 
σμού και αναβάθμιση της ποιότητας της εκπαίδευσης. 

2. Το σχετικό πρόγραμμα αρχίζει να λειτουργεί με 
την κοινοποίηση της σχετικής Υ.Α. και της Εγκυκλίου 
Έναρξης από την Δ/νση ΣΕΠΕΔ, ΤΜΗΜΑ Ε' ΠΡΟΣΘΕΤΗΣ 
ΔΙΔΑΚΤΙΚΗΣ ΣΤΗΡΙΞΗΣ ΚΑΙ ΕΝΙΣΧΥΤΙΚΗΣ ΔΙΔΑΣΚΑΛΙΑΣ 
κάθε σχολικό έτος και λήγει με το πέρας των εξετά¬ 
σεων. Ειδικά για τις ημέρες των εξετάσεων, επιτρέπε¬ 
ται η συνέχιση του προγράμματος ως προς το πλήθος 
των ωρών που ισχύει κατά την διάρκεια του διδακτικού 
έτους. Η Π.Δ.Σ. υλοποιείται στα μαθήματα του ΛΥΚΕΙΟΥ 
και του ΕΠΑΛ ( όχι στα εργαστηριακά) σύμφωνα με 
τα ισχύοντα ωρολόγια προγράμματα. Η ΠΔΣ δύναται 
να εφαρμοστεί και για τις τρεις τάξεις του Ημερησί¬ 
ου Γ ενικού και Επαγγελματικού Λυκείου, στα γνωστικά 
αντικείμενα στα οποία οι μαθητές καλούνται να προ¬ 
ετοιμαστούν για την εισαγωγή τους στην Τριτοβάθμια 
Εκπαίδευση και για την Πιστοποίηση Γλωσσομάθειας 
και Πληροφορικής. 

3. Το πρόγραμμα Πρόσθετης Διδακτικής Στήριξης 
υλοποιείται σε σχολική μονάδα ή σε ομάδες όμορων 
σχολικών μονάδων, με απόφαση του Διευθυντή Β/θμιας 
της οικείας Διεύθυνσης. Και στις δύο παραπάνω πε¬ 
ριπτώσεις η σχολική μονάδα ,στην οποία υλοποιείται 
αποτελεί ΚΕΝΤΡΟ ΠΡΟΣΘΕΤΗΣ ΔΙΔΑΚΤΙΚΗΣ ΣΤΗΡΙΞΗΣ. 
Η συμμετοχή των μαθητών στο πρόγραμμα προτείνεται 
από τον σύλλογο των διδασκόντων με παιδαγωγικά 
και κοινωνικά κριτήρια, ύστερα από σχετική εισήγηση 
του διδάσκοντος καθηγητή και σε συνδυασμό με τις 
αιτήσεις ενδιαφέροντος-συμμετοχής των Γονέων-Κη- 
δεμόνων. Κατόπιν ο Δ/ντής Δ.Δ.Ε και το ΠΥΣΔΕ, αφού 
έχουν καλυφθεί οι ανάγκες του πρωινού προγράμματος, 
εγκρίνουν ΚΕΝΤΡΑ ΠΡΟΣΘΕΤΗΣ ΔΙΔΑΚΤΙΚΗΣ ΣΤΗΡΙΞΗΣ 
με τον αντίστοιχο αριθμό τμημάτων ανά μάθημα, ανά¬ 
λογα με 1) το διαθέσιμο εκπαιδευτικό προσωπικό στις 
σχολικές μονάδες και 2) τις προτάσεις των συλλόγων 
Διδασκόντων της Διεύθυνσης, με τον αριθμό των μαθη¬ 
τών. Οι τοποθετήσεις των εκπαιδευτικών στα ΚΕΝΤΡΑ 
Π.Δ.Σ. ακολουθούν τις κείμενες διατάξεις. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Για την εύρυθμη λειτουργία της Πρόσθετης Διδα¬ 
κτικής Στήριξης ορίζονται με απόφαση του Δ/ντη της 
οικείας Δ.Δ.Ε. Υπεύθυνοι των ΚΕΝΤΡΩΝ Π.Δ.Σ., Μόνιμοι 
Εκπαιδευτικοί Β ή Γ ή Δ ή Ε βαθμού. Οι Υπεύθυνοι 
ΚΕΝΤΡΩΝ Π.Δ.Σ. έχουν μειωμένο το υποχρεωτικό τους 
ωράριο κατά (3) τρεις ώρες. 

Για την κάλυψη των αναγκών ειδικών κατηγοριών 
(σωφρονιστικά καταστήματα κ.τ.λ) προβλέπεται η δη¬ 
μιουργία ΠΑΡΑΡΤΗΜΑΤΩΝ Π.Δ.Σ. 

4. Η λειτουργία της Δομής της Πρόσθετης Διδακτι¬ 
κής Στήριξης σε σχολική μονάδα αποτελεί δείκτη στην 
Αξιολόγηση του Εκπαιδευτικού Έργου της Σχολικής 
Μονάδας σύμφωνα με το πλαίσιο της ΑΕΕ (παράρτημα 
της αντίστοιχης Υ.Α στο ΦΕΚ 614/2013 τ. Β'). 

5. Η Πρόσθετη Διδακτική Στήριξη εφαρμόζεται και στα 
Εκκλησιαστικά Λύκεια, Πρότυπα-Πειραματικά Λύκεια, 
Μουσικά Λύκεια και Καλλιτεχνικά Λύκεια. Οι επιμέρους 
ρυθμίσεις για τα παραπάνω θα καθοριστούν με αντί¬ 
στοιχες εγκυκλίους. 

6. Το ημερήσιο πρόγραμμα Π.Δ.Σ καλύπτει 1-3 διδα¬ 
κτικές ώρες την ημέρα. Κάθε μαθητής μπορεί να πα¬ 
ρακολουθήσει από ένα έως και όλα τα μαθήματα Πρό¬ 
σθετης Διδακτικής Στήριξης. Το πλήθος των μαθητών 
ανά τμήμα είναι 5-20. Αλλαγή των παραπάνω ορίων 
είναι δυνατή ύστερα από τεκμηριωμένη απόφαση του 
Δ/ντή της οικείας Περιφερειακής Δ/νσης Εκπαίδευσης 
και κοινοποίηση της στο Τμήμα Ε'ΠΔΣ και ΕΔ /Δ/νση 
ΣΕΠΕΔ. Κάθε μάθημα του προγράμματος μπορεί να δι¬ 
δάσκεται μέχρι 4 ώρες εβδομαδιαίως, χωρίς να γίνεται 
υπέρβαση των ωρών του ωρολογίου προγράμματος 
στο αντίστοιχο μάθημα. Ο μαθητής που θα απουσιάσει 
αδικαιολόγητα από το πρόγραμμα για περισσότερες 
από το 50% των μηνιαίων ωρών του τμήματος, διαγρά¬ 
φεται από το τμήμα , μετά από ενημέρωση του γονέα 
ή κηδεμόνα του. 

7. Το ειδικό ωρολόγιο και αναλυτικό πρόγραμμα, ανά¬ 
λογα με τις μαθησιακές δυσκολίες των μαθητών και 
τις συνθήκες λειτουργίας των σχολείων, συντάσσεται, 
εφαρμόζεται, αξιολογείται και αναπροσαρμόζεται με 
απόφαση των οικείων Σχολικών Συμβούλων, έπειτα από 
σχετική εισήγηση των Υπεύθυνων Κέντρων ΠΔΣ. 

Το ωρολόγιο πρόγραμμα αναπτύσσεται εντός του 
σχολείου, το οποίο έχει οριστεί ως ΚΕΝΤΡΟ Π.Δ.Σ. 

8. Στα τμήματα Π.Δ.Σ. διδάσκουν μόνιμοι καθηγητές 
προς συμπλήρωση του διδακτικού τους ωραρίου, ή ανα¬ 
πληρωτές καθηγητές πλήρους ωραρίου προς συμπλή¬ 
ρωση του διδακτικού τους ωραρίου (1-4 ώρες). Η επι¬ 
λογή για την διάθεση εκπαιδευτικού σε ΚΕΝΤΡΟ Π.Δ.Σ. 
αποτελεί αρμοδιότητα του Δ/ντη Δ.Δ.Ε. και του οικείου 
ΠΥΣΔΕ. Οι σχολικοί σύμβουλοι καθορίζουν επιμορφω¬ 
τικές συναντήσεις των διδασκόντων για την καλύτερη 
λειτουργία της δομής. 

9. Οι διδάσκοντες στα τμήματα Π.Δ.Σ. ενημερώνουν 
τον Υπεύθυνο του ΚΕΝΤΡΟΥ Π.Δ.Σ. για την επίδοση των 
μαθητών και συνεργάζονται συνεχώς με τους σχολικούς 
συμβούλους. Κάθε τετράμηνο οι Υπεύθυνοι ΚΕΝΤΡΩΝ 
ΠΔΣ υποβάλλουν στον Δ/ντη της οικείας Δ.Δ.Ε. σχετική 
έκθεση κατά μάθημα, η οποία κοινοποιείται και στον 
σχολικό σύμβουλο. Οι εκθέσεις συζητούνται σε ειδικές 
συναντήσεις, κάθε τετράμηνο, του Δ/ντη Δ.Δ.Ε, και των 
Σχολικών Συμβούλων, όπου λαμβάνονται αποφάσεις για 
την καλύτερη απόδοση του Προγράμματος. 


Στη συνέχεια υποβάλλεται συνολική έκθεση (από τον 
Δ/ντη Δ.Δ.Ε. και τους Σχολικούς Συμβούλους) στο τμή¬ 
μα Π.Δ.Σ. και Ε.Δ. της Δ/νσης ΣΕΠΕΔ της Κ.Υ. και κοι¬ 
νοποίηση στην Περιφερειακή Διεύθυνση Εκπαίδευσης. 
Είναι δυνατό να ζητηθούν οι παραπάνω εκθέσεις και σε 
οποιαδήποτε άλλη χρονική στιγμή κατά την λειτουρ¬ 
γία του προγράμματος. Τέλος ο Δ/ντης Δ.Δ.Ε. ορίζει 
Υπεύθυνο Αντισταθμιστικής Εκπαίδευσης/Αγωγής για 
ΠΔΣ σε επίπεδο Δ.Δ.Ε., ο οποίος θα είναι ο σύνδεσμος 
μεταξύ των υπευθύνων των ΚΕΝΤΡΩΝ Π.Δ.Σ., των Σχο¬ 
λικών Συμβούλων και του Δ/ντη Δ.Δ.Ε. 

8. Η έναρξη του προγράμματος Π.Δ.Σ. ορίζεται με 
σχετική εγκύκλιο της Δ/νσης ΣΕΠΕΔ/ΤΜΗΜΑ Ε'. Στην 
ανωτέρω εγκύκλιο θα αναφέρονται και λεπτομέρειες 
για τις εκθέσεις κ.τ,λ. 

Η ισχύς της παρούσης άρχεται από την ημερομηνία 
δημοσίευσης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 13 Νοεμβρίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 25699 (3) 

Υπερωριακή απασχόληση των υπαλλήλων της Κεντρι¬ 
κής Υπηρεσίας του Υπουργείου Τουρισμού για τους 
μήνες Νοέμβριο και Δεκέμβριο 2013. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη τις διατάξεις: 

1. Του ν. 3270/ 2004 «Αρμοδιότητες Υπουργείου Του¬ 
ριστικής Ανάπτυξης και Θεμάτων Τουρισμού» (Φ.Ε.Κ. 
187/Α/11.10.2004). 

2. Του άρθρου 22 του ν. 2362/1995 «Περί Δημοσίου Λο¬ 
γιστικού, ελέγχου των δαπανών του Κράτους και άλλες 
διατάξεις» (Φ.Ε.Κ. 247/Α/27.11.1995) όπως τροποποιήθηκε 
με τις διατάξεις του ν. 3871/2010 «Δημοσιονομική Δια¬ 
χείριση και Ευθύνη» (Φ.Ε.Κ. 141/Α/17.8.2010). 

3. Του ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(Φ.Ε.Κ. 112/Α/13.7.2010). 

4. Του άρθρου 20 του ν. 4024/2011 για την «Υπερω- 
ριακή εργασία» (Φ.Ε.Κ. 226/Α/27.10.2011) καθώς και την 
2/78400/0022/14.1.2011 εγκύκλιο του Υπουργείου Οικονο¬ 
μικών «Παροχή οδηγιών για την εφαρμογή των διατά¬ 
ξεων του Β' Κεφαλαίου του ν. 4024/2011 (Φ.Ε.Κ. 226/Α/) 
«Συνταξιοδοτικές ρυθμίσεις, ενιαίο μισθολόγιο-βαθμο- 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015». 

5. Του άρθρου 45 του ν. 4071/2012 «Ρυθμίσεις για την 
τοπική ανάπτυξη, την αυτοδιοίκηση και την αποκεντρω¬ 
μένη διοίκηση Ενσωμάτωση Οδηγίας 2009/50/ΕΚ» (Φ.Ε.Κ. 
85/ Α/11.4.2 012). 

6. Του άρθρου 4 του ν. 4109/2013 «Κατάργηση και 
συγχώνευση νομικών προσώπων του Δημοσίου και του 
ευρύτερου δημόσιου τομέα-Σύσταση Γενικής Γραμμα¬ 
τείας για το συντονισμό του κυβερνητικού έργου και 
άλλες διατάξεις» (Φ.Ε.Κ. 16/Α/23.1.2013). 

7. Του Π.Δ. 410/1988 «Κωδικοποίηση σε ενιαίο κείμενο 
των διατάξεων της κείμενης νομοθεσίας, που αφορούν 
το προσωπικό με σχέση εργασίας ιδιωτικού δικαίου 
του Δημοσίου, των Οργανισμών Τοπικής Αυτοδιοίκη¬ 
σης και των λοιπών Νομικών Προσώπων Δημοσίου Δι¬ 
καίου» (Φ.Ε.Κ. 191/Α/30.8.1988) όπως συμπληρώθηκε με 
το ν. 3230/2004 «Καθιέρωση συστήματος διοίκησης με 
στόχους, μέτρηση της αποδοτικότητας και άλλες δια¬ 
τάξεις» (Φ.Ε.Κ. 44/Α/11.2.2004). 

8. Του Π.Δ. 149/2005 άρθρο 16 «Οργανισμός Υπουργείου 
Τουριστικής Ανάπτυξης» (Φ.Ε.Κ. 211/Α/22.8.2005). 

9. Του άρθρου 90 του Π.Δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕΚ 98/22.4.2005) όπως αντικαταστάθηκε και 
ισχύει. 

10. Του Π.Δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (Φ.Ε.Κ. 
141 /Α/21.6.2012) το οποίο και τροποποιήθηκε με το Π.Δ. 
98/2012 “Τροποποίηση Π.Δ. 85/2012 «Ιδρυση και μετο¬ 
νομασία Υπουργείων, μεταφορά και κατάργηση υπη¬ 
ρεσιών» (Α7141)” άρθρο 4 (Φ.Ε.Κ. 160/Α/10.8.2012) και 
όπως ισχύει μετά την έκδοση του Π.Δ. 131/2012 (Φ.Ε.Κ. 
239/Α/11.12.2 012). 

11. Του Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Φ.Ε.Κ. 141/Α/21.6.2012). 

12. Την υπ’ αριθμ. πρωτ. 1420/2013 απόφαση της Υπουρ¬ 
γού Τουρισμού «Προσδιορισμός Οργανικών Μονάδων 
του Υπουργείου Τουρισμού που θα ασκούν τις μετα- 
φερόμενες αρμοδιότητες από τον Οργανισμό Τουρι¬ 
στικής Εκπαίδευσης και Κατάρτισης (Ο.Τ.Ε.Κ.)» (Φ.Ε.Κ. 
137/Β/29.1.2013). 

13. Την υπ’ αριθμ. πρωτ. 2/16606/0022/24.4.2009 εγκύ¬ 
κλιο του Υπουργείου Οικονομίας και Οικονομικών «Υπε- 
ρωριακή απασχόληση προσωπικού με σχέση εργασίας 
ιδιωτικού δικαίου του Δημοσίου, ΝΠΔΔ και ΟΤΑ». 

14. Το γεγονός ότι η δαπάνη που θα προκληθεί από 
την παρούσα απόφαση ανέρχεται στο ποσό των είκοσι 
πέντε χιλιάδων εννιακοσίων δώδεκα ευρώ και εξήντα 
εννέα λεπτών (25.912,69) θα βαρύνει τον τακτικό προϋ¬ 
πολογισμό του έτους 2013 του Υπουργείου Τουρισμού 
και τον (ΚΑΕ 0511), εντός του διαθέσιμου ποσοστού της 
υπό Ειδικό Φορέα 45/110 πίστωσης, στον οποίο υπάρχει 
εγγεγραμμένη πίστωση του ανωτέρω ποσού, σύμφωνα 
με την υπ. αρ. 23215/15.10.2013 απόφαση ανάληψης δα¬ 
πάνης (ΑΔΑ: ΒΛΛΘΟΟ-ΑΦΡ) η οποία καταχωρίστηκε με 
αύξοντα αριθμό 98177 στο βιβλίο εγκρίσεων και εντολών 
πληρωμής της οικείας ΥΔΕ, εντός εγκεκριμένων ορίων 
του προϋπολογισμού, για τους μήνες Νοέμβριο και Δε¬ 
κέμβριο του 2013. 

15. Τις αυξημένες αρμοδιότητες του Υπουργείου Του¬ 
ρισμού έτσι όπως προκύπτουν από τις διατάξεις του 
ν. 3270/2004 (Φ.Ε.Κ. 187/Α/11.10.2004) «Αρμοδιότητες του 
Υπουργείου Τουριστικής Ανάπτυξης» σε συνδυασμό με 
το Π.Δ. 149/2005, «Οργανισμός του Υπουργείου Τουρι¬ 
στικής Ανάπτυξης» (Φ.Ε.Κ 211 /Α/22.8.2005), ειδικότερα: 

• Την παροχή στήριξης σε θέματα προσωπικού τόσο 
στην κεντρική υπηρεσία όσο και στις περιφερειακές 
υπηρεσίες του Υπουργείου Τουρισμού. 

• Την επεξεργασία στοιχείων για την εκτίμηση των 
αναγκών του Υπουργείου Τουρισμού σε θέσεις προ¬ 
σωπικού. 

• Την υλοποίηση του ΠΔΕ του οποίου το Υπουργείο 
Τουρισμού είναι φορέας χρηματοδότησης και την πα¬ 


ρακολούθηση των έργων που υλοποιούνται από τον 
ΕΟΤ, εποπτευόμενο φορέα του Υπουργείου. 

• Την παροχή οικονομικών στοιχείων στην Ελληνικής 
Στατιστικής Αρχής σύμφωνα με το μνημόνιο συνεργα¬ 
σίας μεταξύ ΕΛ.ΣΤΑΤ και Υπουργείου Τουρισμού. 

• Την τήρηση του Μητρώου Δεσμεύσεων και την κατα¬ 
χώριση στη διαδικτυακή πύλη του Γενικού Λογιστηρίου 
του Κράτους πίνακα στοιχείων εκκρεμών δεσμεύσεων, 
απλήρωτων υποχρεώσεων και ληξιπρόθεσμων οφειλών. 

• Τη διαχείριση των δεδομένων που προκύπτει από 
τις ηλεκτρονικές κάρτες χρονοσήμανσης για την παρα¬ 
κολούθηση των παρουσιών και αδειών του προσωπικού 
από τη Δ/νση Διοικητικού, με τη χρήση του υλικολο- 
γισμικού ΗΒ ΜαεΙθΓ, με σκοπό την ομαλή και εύρυθμη 
λειτουργία της Υπηρεσίας και την ανταπόκριση αυτής 
στις αρχές της Ηλεκτρονικής Διακυβέρνησης και Διοι¬ 
κητικής Μεταρρύθμισης. 

• Την επεξεργασία συστήματος κατάταξης των τουρι¬ 
στικών λιμένων σύμφωνα με σταθερά ποιοτικά κριτήρια 
και τεχνικές προδιαγραφές με όσα ισχύουν διεθνώς. 

• Τον έλεγχο υλοποίησης των έργων (λιμενικών και 
χερσαίων) των τουριστικών λιμένων κάθε είδους σε 
συνεργασία με το Τμήμα Συμβάσεων Παραχώρησης 
όσον αφορά τις συμβατικές υποχρεώσεις. 

• Τη δημιουργία και τήρηση Ηλεκτρονικού Μητρώου 
Πληροφοριών Τουριστικών Λιμένων (Η.Μ.Τ.Λ). 

• Την αναγκαία ενημέρωση και διεκπεραίωση εκκρε¬ 
μοτήτων των Περιφερειακών Υπηρεσιών του πρώην 
Ο.Τ.Ε.Κ. 

• Την υλοποίηση Πράξεων κατάρτισης ανθρώπινου 
δυναμικού σε θέματα τουρισμού, ενταγμένων στο ΕΣΠΑ. 

• Την υλοποίηση Πράξεων κατάρτισης-μετεκπαίδευ- 
σης εργαζομένων και εποχιακά ανέργων εμπειροτεχνών 
στον τουριστικό τομέα, ενταγμένων στο ΕΣΠΑ. 

• Τη συμμετοχή σε δράσεις του Υπουργείου Τουρι¬ 
σμού στο πλαίσιο της προετοιμασίας της ελληνικής 
Προεδρίας του Συμβουλίου της Ε.Ε. για το α' εξάμηνο 
του 2014. 

• Την κατεπείγουσα και έκτακτη εφαρμογή των δια¬ 
τάξεων των άρθρων 90 και 91 του ν. 4172/2013 «Φορο¬ 
λογία εισοδήματος, επείγοντα μέτρα εφαρμογής του 
ν. 4046/2012 και του ν. 4172/2013 και άλλες διατάξεις» που 
αφορούν στο Πρόγραμμα Κινητικότητας του ν. 4172/2013. 

αποφασίζουμε 

Α. Εγκρίνουμε την υπερωριακή απασχόληση για έως 
διακόσιους (200) υπαλλήλους της Κεντρικής Υπηρεσίας 
του Υπουργείου Τουρισμού και μέχρι είκοσι (20) ώρες 
απογευματινής υπερωριακής απασχόλησης το μήνα, 
κατά μήνα και κατά άτομο, για τους μήνες Νοέμβριο 
και Δεκέμβριο 2013. 

Β. Η βεβαίωση της πραγματοποίησης της υπερωρια- 
κής εργασίας των υπαλλήλων της Κεντρικής Υπηρεσίας 
θα γίνει με βεβαίωση του Προϊσταμένου της Διεύθυν¬ 
σης Διοικητικού αφού προηγουμένως βεβαιωθούν από 
τους Προϊσταμένους των Διευθύνσεων του Υπουργείου 
Τουρισμού, στις οποίες υπηρετούν οι υπάλληλοι αυτοί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2013 

Η ΥΠΟΥΡΓΟΣ 

ΟΛΓΑ ΚΕΦΑΛΟΓΙΑΝΝΗ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. 5000.1/81/13 (4) 

Έγκριση Υπερωριακής απασχόλησης προσωπικού 
Ο.Λ. Ραφήνας Α.Ε. έτους 2013. 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. - Τις διατάξεις 

(α) Της αριθ. 9604/ΔΕΚΟ447/13 (Β' 493 /4-3-2013) Από¬ 
φασης Διυπουργικής Επιτροπής Δημοσίων Επιχειρή¬ 
σεων και Οργανισμών «Εγκριση των προϋπολογισμών 
για κάθε ΔΈ.Κ.Ο. και Ν.Π.Ι.Δ. του κεφαλαίου Α' του 
Ν. 3429/2005 έτους 2013 καθώς και της εξειδίκευσης 
αυτών κατά λογαριασμό». 

(β) Της υποπαραγράφου Γ1. της παρ. Γ, παρ. 12, του 
άρθρου πρώτου του Ν. 4093/2012 (Α' 222/12-11-2012) 
«Εγκριση μεσοπρόθεσμου πλαισίου δημοσιονομικής 
Στρατηγικής 2013-2016 - Επείγοντα μέτρα εφαρμογής 
του Ν. 4046/2012 και του μεσοπρόθεσμου πλαισίου Δη¬ 
μοσιονομικής στρατηγικής 2013-2016». 

(γ) Του άρθρου 20 του Ν. 4024/2011 (Α' 226/24-10-2011) 
«Συνταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015». 

(δ) Της αριθ. 2/78400/0022/14-11-2011 Εγκυκλίου του 
Υπουργείου Οικονομικών που αφορά στην παροχή οδη¬ 
γιών για την εφαρμογή των διατάξεων του Ν. 4024/2011 
(Α' 226/24-10-2011). 

(ε) Της αριθ. οικ. 2/85127/0022/22-11-2012 εγκυκλίου του 
Υπουργείου Οικονομικών (ΑΔΑ: Β4Σ1Η-8Ξ6) «Κοινοποίη¬ 
ση μισθολογικών διατάξεων». 

(στ) Του Π.Δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα» (Α' 98). 

(ζ) Του άρθρου 5 του Π.Δ. 85/12 «Ίδρυση και μετονομα- 
σία υπουργείων, μεταφορά και κατάργηση υπηρεσιών» 
(Α' 141), όπως αντικαταστάθηκε από το άρθρο 1 του 
Π.Δ. 94/2012 (Α' 149) και το άρθρο 3 του Π.Δ. 98/2012 
(Α' 160) και ισχύει. 

(η) Του Π.Δ. 119/13 (Α' 153 / 25-06-2013) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

(θ) Του άρθρου 2 του Καταστατικού του Ο.Λ.Ρ. Α.Ε. 
που έχει εγκριθεί με το άρθρο εικοστό δεύτερο του 
Ν. 2932/01 (Α' 145 / 27-06-2001) όπως κωδικοποιήθηκε 
και προσαρμόστηκε με τις διατάξεις του Ν. 3429/05. 

(ι) Την αριθ. 2/70738/0022/28-09-2012 απόφαση της 
22ης Διεύθυνσης Μισθολογίου του Γ.Λ.Κ. σύμφωνα με 
την οποία η ισχύς των αποφάσεων για υπερωριακή 
απασχόληση αρχίζει από τη δημοσίευσή τους. 

2. - Το αριθ. 2/92286/ΔΠΓΚ/24-12-2012 έγγραφο Υπ. 
Οικονομικών/ΓΛΚ με το οποίο κοινοποιήθηκε εγκύκλιος 
του με ΑΔΑ: Β4Μ1Η-ΣΣ5 για την εκτέλεση του προϋπο¬ 
λογισμού οικονομικού έτους 2013. 

3. - Την αριθ. 9604/ΔΕΚΌ/04-03-2013 (ΑΔΑ: ΒΕΔ3Η- 
ΑΨ1) Απόφαση της Διυπουργικής Επιτροπής Δημόσιων 
Επιχειρήσεων και Οργανισμών περί έγκρισης των προϋ¬ 
πολογισμών για κάθε ΔΕΚΟ και Ν.Π.Ι.Δ. του κεφαλαίου Α' 
του Ν. 3429/2005 έτους 2013 καθώς και τις εξειδίκευσης 
αυτών κατά λογαριασμό. 

4. - Την αριθ. 7.3/ΔΣ/27-06-2013 Απόφαση του Δ.Σ. και 
το αριθ. 3270/18-10-2013 έγγραφο του Προέδρου και Δι- 
ευθύνοντα Συμβούλου του Ο.Λ.Ρ. ΑΈ. περί υπερωριακής 
απασχόλησης προσωπικού του Οργανισμού για το 2013. 


5. - Τον πίνακα/έγγραφο προγραμματισμού υπερω- 
ριακής εργασίας του Ο.Λ.Ρ. Α.Ε.. που αναφέρει τα εξής 
στοιχεία: τον αριθμό των προτεινόμενων υπαλλήλων 
για υπερωριακή απασχόληση, τον κλάδο υπηρετούντων 
υπαλλήλων που πρόκειται να λάβουν υπερωριακή αμοι¬ 
βή, τις ώρες απασχόλησης ανά εξάμηνο των προτεινό- 
μενων υπαλλήλων για υπερωριακή απασχόληση. 

6. - Το από 18-04-2013 Ενημερωτικό Σημείωμα της 
Γενικής Διευθύντριας Διοικητικής Υποστήριξης του 
Υπουργείου Ναυτιλίας και Αιγαίου. 

7. - Την αριθ. 5000.1/32/13/18-04-2013 (ΑΔΑ: ΒΕΝΥ- 
ΟΠ-Π9Ζ) απόφασή του με θέμα: «Συγκρότηση Ομάδας 
Εργασίας με αντικείμενο την εξέταση και προώθηση 
προς έγκριση υπερωριακής απασχόλησης προσωπικού 
Οργανισμών Λιμένων Α.Ε.». 

8. - Το γεγονός ότι από τις διατάξεις της απόφασης 
αυτής προκαλείται δαπάνη, η οποία δεν επιβαρύνει τον 
κρατικό προϋπολογισμό, αλλά θα βαρύνει τον προϋπο¬ 
λογισμό του Ο.Λ.Ρ. Α.Ε., αποφασίζουμε: 

1. Την έγκριση πραγματοποίησης υπερωριακής απα¬ 
σχόλησης, με την προϋπόθεση ότι υπάρχει βεβαίωση 
από την οικεία οικονομική υπηρεσία ανάληψης δέσμευ¬ 
σης της σχετικής πίστωσης στα λογιστικά βιβλία του 
Οργανισμού (παρ. XII επί του άρθρου 11 υπ. 2 της αριθ. 
2/9118/0026/29-12-2012 εγκυκλίου του ΥΠΟΙΟ, ΑΔΑ: ΑΙ- 
ΙΛΗ-Ε6), για δέκα (10) υπηρετούντες υπαλλήλους του 
Ο.Λ.Ρ. Α.Ε. έτους 2013 προς κάλυψη των υπηρεσιακών 
αναγκών του ως εξής: 


Ειδικότητες 

Σύνολο 

Υπαλλήλων 

ΠΕ Πολιτικών Μηχανικών 

1 

ΔΕ Διοικητικού -Λογιστικού 

3 

ΔΕ Διοικητικού -Λογιστικού- 
Γ ραμματέων 

1 

ΔΕ Διοικητικού 

2 

ΔΕ Ηλεκτρολόγων 

1 

ΥΕ Εργατών 

1 

ΔΕ Πληροφορικής 

1 


2. Η πραγματοποίηση των ωρών απογευματινής υπε- 
ρωριακής απασχόλησης, των ωρών νυχτερινής εργασίας 
ή Κυριακών και των εξαιρέσιμων ωρών καθώς και ο 
αριθμός των υπαλλήλων που θα απασχολούνται υπε- 
ρωριακά κάθε φορά θα εξαρτηθεί από τις πραγματικές 
υπηρεσιακές ανάγκες και θα βεβαιώνεται στα τέλη κάθε 
μήνα από τον Προϊστάμενο της εκάστοτε Διεύθυνσης 
και θα εγκρίνεται από τον Πρόεδρο και Διευθύνοντα 
Σύμβουλο του Ο.Λ.Ρ. Α.Ε. Οι ώρες απογευματινής υπε- 
ρωριακής απασχόλησης δεν πρέπει να υπερβαίνουν ανά 
υπάλληλο τις είκοσι (20) μηνιαίως. Οι ώρες νυκτερινής, 
Κυριακών και εξαιρέσιμων ημερών δεν πρέπει να υπερ¬ 
βαίνουν ανά υπάλληλο τις δεκαέξι (16) μηνιαίως. 

3. Οι εργασίες για τις οποίες απαιτούνται οι παραπά¬ 
νω υπερωρίες είναι: 

α) Επίβλεψη εργασιών εκτέλεσης και συντήρησης λι¬ 
μενικών έργων. 

β)Έλεγχο αριθμού διακινούμενων επιβατών - οχημά¬ 
των και ορθής απόδοσης δικαιωμάτων. 

γ) Έλεγχο και καταγραφή ελλιμενιζόμενων σκαφών, 
δ) Καταμέτρηση και έλεγχο ορθής χρήσης παραχω- 
ρούμενων χώρων. 

ε) Παροχή υπηρεσιών σε πλοία (υδροδότηση - ηλε- 
κτροδότηση - απορρίμματα). 

στ)Έλεγχο λειτουργίας - αποκατάστασης ζημιών στα 
δίκτυα ηλεκτροδότησης στη Χερσαία Ζώνη Λιμένος. 

ζ) Επίβλεψη καθαρισμού χερσαίων χώρων, δικαιοδο¬ 
σίας ΟΛΡ ΑΕ. 

4. Η δαπάνη των πραγματοποιούμενων υπερωριών θα 
βαρύνει τον προϋπολογισμό του Ο.Λ.Ρ. Α.Ε.. Εκτιμάται 
ότι θα ανέλθει στο ποσό των 6.900,00 ΕΥΡΩ και θα 
καλυφθεί από τις εγγεγραμμένες πιστώσεις του ΚΑΕ 
60.00 του εγκεκριμένου προϋπολογισμού του Ο.Λ.Ρ. Α.Ε. 
έτους 2013. 

Η παρούσα απόφαση ισχύει από τη δημοσίευσή της 
και έως 31-12-2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2013 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθμ. 5000.1/82/13 (5) 

Έγκριση Υπερωριακής απασχόλησης προσωπικού Ο.Λ. 

Καβάλας Α.Ε. έτους 2013. 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. - Τις διατάξεις 

(α) Της αριθ. 9604/ΔΕΚΟ447/13 (Β' 493 /4-3-2013) Από¬ 
φασης Διυπουργικής Επιτροπής Δημοσίων Επιχειρή¬ 
σεων και Οργανισμών «Εγκριση των προϋπολογισμών 
για κάθε Δ.Ε.Κ.Ο. και Ν.Π.Ι.Δ. του κεφαλαίου Α' του 
Ν. 3429/2005 έτους 2013 καθώς και της εξειδίκευσης 
αυτών κατά λογαριασμό». 

(β) Της υποπαραγράφου Γ1. της παρ. Γ, παρ. 12, του 
άρθρου πρώτου του Ν. 4093/2012 (Α' 222/12-11-2012) 
«Εγκριση μεσοπρόθεσμου πλαισίου δημοσιονομικής 
Στρατηγικής 2013-2016 - Επείγοντα μέτρα εφαρμογής 
του Ν. 4046/2012 και του μεσοπρόθεσμου πλαισίου Δη¬ 
μοσιονομικής στρατηγικής 2013-2016». 

(γ) Του άρθρου 20 του Ν. 4024/2011 (Α' 226/24-10-2011) 
«Συνταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015». 

(δ) Της αριθ. 2/78400/0022/14-11-2011 Εγκυκλίου του 
Υπουργείου Οικονομικών που αφορά στην παροχή οδη¬ 
γιών για την εφαρμογή των διατάξεων του Ν. 4024/2011 
(Α' 226/24-10-2011). 

(ε) Της αριθ. οικ. 2/85127/0022/22-11-2012 εγκυκλίου του 
Υπουργείου Οικονομικών (ΑΔΑ: Β4Σ1Η-8Ξ6) «Κοινοποίη¬ 
ση μισθολογικών διατάξεων». 

(στ) Του Π.Δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα» (Α' 98). 

(ζ) Του άρθρου 5 του Π.Δ. 85/12 «Ίδρυση και μετονομα- 
σία υπουργείων, μεταφορά και κατάργηση υπηρεσιών» 
(Α' 141), όπως αντικαταστάθηκε από το άρθρο 1 του 
Π.Δ. 94/2012 (Α' 149) και το άρθρο 3 του Π.Δ. 98/2012 
(Α' 160) και ισχύει. 


(η) Του άρθρου 2 του Καταστατικού του Ο.Λ.Κ. Α.Ε. 
που έχει εγκριθεί με το άρθρο εικοστό δεύτερο του 
Ν. 2932/01 (Α' 145/27-06-2001) όπως κωδικοποιήθηκε και 
προσαρμόστηκε με τις διατάξεις του Ν. 3429/05. 

(θ) Την αριθ. 2/70738/0022/28-09-2012 απόφαση της 
22ης Διεύθυνσης Μισθολογίου του Γ.Λ.Κ. σύμφωνα με 
την οποία η ισχύς των αποφάσεων για υπερωριακή 
απασχόληση αρχίζει από τη δημοσίευσή τους. 

2. - Το αριθ. 2/92286/ΔΠΓΚ/24-12-2012 έγγραφο Υπ. 
Οικονομικών/ΓΛΚ με το οποίο κοινοποιήθηκε εγκύκλιος 
του με ΑΔΑ: Β4Μ1Η-ΣΣ5 για την εκτέλεση του προϋπο¬ 
λογισμού οικονομικού έτους 2013. 

3. - Την αριθ. 9604/ΔΕΚΟ/04-03-2013 (ΑΔΑ: ΒΕΔ3Η- 
ΑΨ1) Απόφαση της Διυπουργικής Επιτροπής Δημόσιων 
Επιχειρήσεων και Οργανισμών περί έγκρισης των προϋ¬ 
πολογισμών για κάθε ΔΕΚΟ και Ν.Π.Ι.Δ. του κεφαλαίου Α' 
του Ν. 3429/2005 έτους 2013 καθώς και τις εξειδίκευσης 
αυτών κατά λογαριασμό. 

4. - Την αριθ. 15/26-02-2013 Απόφαση του Δ.Σ. του 
Ο.Λ.Κ. Α.Ε. (2η συνεδρίαση) περί υπερωριακής απασχό¬ 
λησης προσωπικού Ο.Λ.Κ. Α.Ε. του 2013 . 

5. - Το αριθ. 340/19-03-2013 έγγραφο του Ο.Λ.Κ. Α.Ε.. 
το οποίο αναφέρει τα ποσά που έχουν εγκριθεί στον 
προϋπολογισμό του φορέα για υπερωριακή απασχόλη¬ 
ση για το έτος 2013. 

6. - Το από 18-04-2013 Ενημερωτικό Σημείωμα της Γ ενι¬ 
κής Διευθύντριας Διοικητικής Υποστήριξης του Υπουρ¬ 
γείου Ναυτιλίας και Αιγαίου. 

7. - Την αριθ. 5000.1/32/13/18-04-2013 (ΑΔΑ: ΒΕΝΥ- 
ΟΠ-Π9Ζ) Απόφαση του με θέμα: «Συγκρότηση Ομάδας 
Εργασίας με αντικείμενο την εξέταση και προώθηση 
προς έγκριση υπερωριακής απασχόλησης προσωπικού 
Οργανισμών Λιμένων Α.Ε.». 

8. - Το γεγονός ότι από τις διατάξεις της απόφασης 
αυτής προκαλείται δαπάνη, η οποία δεν επιβαρύνει τον 
κρατικό προϋπολογισμό, αλλά θα βαρύνει τον προϋπο¬ 
λογισμό του Ο.Λ.Κ. Α.Ε., αποφασίζουμε: 

1. Την έγκριση πραγματοποίησης υπερωριακής απα¬ 
σχόλησης, με την προϋπόθεση ότι υπάρχει βεβαίωση 
από την οικεία οικονομική υπηρεσία ανάληψης δέσμευ¬ 
σης της σχετικής πίστωσης στα λογιστικά βιβλία του 
Οργανισμού (παρ. XII επί του άρθρου 11 υπ. 2 της αριθ. 
2/9118/0026/29-12-2012 εγκυκλίου του ΥΠΟΙΟ, ΑΔΑ: ΑΙΙ- 
ΛΗ-Ε6), για δώδεκα (12) υπηρετούντες υπαλλήλους του 
Ο.Λ.Κ. Α.Ε. έτους 2013 προς κάλυψη των υπηρεσιακών 
αναγκών του ως εξής: 


Διευθύνσεις 

Σύνολο Υπαλλήλων 

ΤΕ ΔΙΟΙΚΗΤΙΚΟ 

2 

ΤΕ ΤΕΧΝΟΛ - ΓΕΩΠΟΝΩΝ 

1 

ΔΕ ΧΕΙΡΙΣΤΕΣ ΜΗΧ/ΤΩΝ 

3 

ΔΕ ΔΙΟΙΚΗΤΙΚΟ 

2 

ΔΕ ΕΡΓΟΔΗΓΟΣ 

1 

ΔΕ ΗΛΕΚΤΡΟΛΟΓΟΣ 

1 

ΥΕ ΠΡΟΣ/ΚΟ 
ΚΑΘΑΡΙΟΤΗΤΑΣ 

2 


2. Η πραγματοποίηση των ωρών απογευματινής 
υπερωριακής απασχόλησης, των ωρών νυχτερινής ερ¬ 
γασίας ή Κυριακών και των εξαιρέσιμων ωρών καθώς 

και ο αριθμός των υπαλλήλων που θα απασχολούνται 
υπερωριακά κάθε φορά θα εξαρτηθεί από τις πραγ¬ 
ματικές υπηρεσιακές ανάγκες και θα βεβαιώνεται στα 
τέλη κάθε μήνα από τον Προϊστάμενο της εκάστοτε 
Διεύθυνσης και θα εγκρίνεται από τον Πρόεδρο και 
Διευθύνοντα Σύμβουλο του Ο.Λ.Κ. Α.Ε. Οι ώρες απο¬ 
γευματινής υπερωριακής απασχόλησης δεν πρέπει να 
υπερβαίνουν ανά υπάλληλο τις είκοσι (20) μηνιαίως. 
Οι ώρες νυκτερινής, Κυριακών και εξαιρέσιμων ημερών 
δεν πρέπει να υπερβαίνουν ανά υπάλληλο τις δεκαέξι 
(16) μηνιαίως. 

3. Η εύρυθμη λειτουργία του οργανισμού λιμένα απαι¬ 
τεί υπερωριακή εργασία του προσωπικού. Αυτή περι¬ 
λαμβάνει: 

• Στο διοικητικό τομέα, τη λειτουργία λογιστηρίου 
και διοικητικού προσωπικού για την εξυπηρέτηση της 
επιβατηγού ναυτιλίας 

• Στον τεχνικό τομέα, χειριστές μηχανημάτων για 
τις φορτοεκφορτώσεις πλοίων, εργοδηγός για τη συ¬ 
ντήρηση των μηχανημάτων και την επίβλεψη των φορ¬ 
τοεκφορτώσεων, ηλεκτρολόγος για την επίβλεψη των 
ηλεκτρολογικών εγκαταστάσεων της χερσαίας ζώνης 
του λιμένα και την αποκατάσταση ηλεκτρολογικών βλα¬ 
βών, γεωπόνο για την επίβλεψη της συντήρησης του 
πράσινου και προσωπικό καθαριότητας για την τήρηση 
της υγιεινής στους χώρους εργασίας του προσωπικού 
του Οργανισμού. 

4. Η δαπάνη των πραγματοποιούμενων υπερωριών θα 
βαρύνει τον προϋπολογισμό του Ο.Λ.Κ. Α.Ε.. Εκτιμάται 
ότι θα ανέλθει στο ποσό των 40.000,00 ΕΥΡΩ περίπου 
και θα καλυφθεί από τις εγγεγραμμένες πιστώσεις του 
ΚΑΕ 60.00 του εγκεκριμένου προϋπολογισμού του Ο.Λ.Κ. 
Α.Ε. έτους 2013. 

Η παρούσα απόφαση ισχύει από τη δημοσίευσή της 
και έως 31-12-2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2013 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθμ. 8221 ,Τ54/22/13 (6) 

Ορισμός αποφαινομένων οργάνων για την επίβλεψη της 
μελέτης και του έργου: «Τοποθέτηση πίλαρς στους 
λιμένες Λέρου». 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

α. Το Ν. 2932/2001 (Φ,Ε,Κ. Α' 145), άρθρο δέκατο όγδοο, 
«Αρμοδιότητες Γενικής Γραμματείας Λιμένων και Λιμε¬ 
νικής Πολιτικής». 

β. Το Ν. 3044/2002 (Φ.Ε.Κ. Α' 197) (άρθρο 14, παρ. 1), 
όπως αντικαταστάθηκε από το Ν. 3153/2003 (άρθρο 44, 
παρ. 1, περίπτωση δ), «Θέματα Λιμενικής Πολιτικής». 

γ. Το Ν. 4150/2013 (Φ.Ε.Κ. Α' 102) (άρθρο 1, παρ. 4α), 
«Σκοπός - Αρμοδιότητες - Διάρθρωση Υπηρεσιών» στο 
Υπουργείο Ναυτιλίας και Αιγαίου. 

δ. Το Π.Δ. 175/2002 (Φ.Ε.Κ. Α' 158) (άρθρο 5, παρ. 2) 
«Αρμοδιότητες Διεύθυνσης Λιμενικών Υποδομών». 

ε. Το Π.Δ. 85/2012 (Φ.Ε.Κ. Α' 141) «Ιδρυση και μετονομα- 
σία Υπουργείων, μεταφορά και κατάργηση υπηρεσιών». 


στ. Το Π.Δ. 94/2012 (Φ.Ε.Κ. Α' 149) (άρθρο 1) «Τροποποί¬ 
ηση Π.Δ. 85/2012 Ιδρυση και μετονομασία Υπουργείων, 
μεταφορά και κατάργηση υπηρεσιών”». 

ζ. Την αρ. πρ. 5221.1/02/2012/23-02-2012 (Φ.Ε.Κ. Β' 464) 
Απόφαση μεταβίβασης του δικαιώματος υπογραφής «Με 
εντολή Υπουργού» στο Γενικό Γραμματέα Λιμένων και 
Λιμενικής Πολιτικής του Υπουργείου Ανάπτυξης Αντα¬ 
γωνιστικότητας και Ναυτιλίας. 

η. Την αρ. πρ. 5111.01/54/2013/21-05-2013 (Φ.Ε.Κ. 224 τ. 
Τ.Υ.Ε.Θ.Ο.Δ.) Απόφαση περί Διορισμού του Χριστόπου- 
λου Αθανάσιου του Γεωργίου στη θέση του Γενικού 
Γ ραμματέα της Γ ενικής Γ ραμματείας Λιμένων, Λιμενικής 
Πολιτικής και Ναυτιλιακών Επενδύσεων του Υπουργείου 
Ναυτιλίας και Αιγαίου. 

0. Η αρ. πρ. Τ.Ε. 1040/28-03-2011 Απόφαση του Περι¬ 
φερειάρχη Νοτίου Αιγαίου ανάθεσης της υλοποίησης 
των έργων του Δημοτικού Λιμενικού Ταμείου Πάτμου 
στη Διεύθυνση Τεχνικών Έργων Δωδεκανήσου της Πε¬ 
ριφέρειας Νοτίου Αιγαίου. 

ι. Το αρ. πρ. 594/26-04-2013 έγγραφο του Δημοτικού Λιμενι¬ 
κού Ταμείου Πάτμου, με συνημμένες τις υτί αρ. 49/14-04-2013 
(Α.Δ.Α.: ΒΕ5ΘΟΡΗΜ-ΧΩΛ) και 50/14-04-2013 (Α.Δ.Α.: ΒΕ50- 
ΟΡΗΜ-0Η7) αποφάσεις του Διοικητικού Συμβουλίου του. 

ια. Το αρ. πρ. 8221.Τ54/10/13/20-05-2013 έγγραφο της 
Υπηρεσίας μας. 

ιβ. Το αρ. πρ. 1312/28-08-2013 έγγραφο του Δημοτικού 
Λιμενικού Ταμείου Πάτμου, με συνημμένη την υπ’ αρ. 
108/26-08-2013 (Α.Δ.Α.: ΒΛΩΝΟΡΗΜ-ΒΞΚ) απόφαση του 
Διοικητικού Συμβουλίου του. 

ιγ. Το αρ. πρ. 8221 .Τ54/18/13/09-09-2013 έγγραφο της 
Υπηρεσίας μας. 

ιδ. Το αρ. πρ. 1686/29-10-2013 έγγραφο του Δημοτικού 
Λιμενικού Ταμείου Πάτμου. 

ιε. Το αρ. πρ. 3989/01-11-2013 έγγραφο του Δήμου 
Λέρου/Δ/νσης Περιβάλλοντος, Δόμησης και Τεχνικών 
Υπηρεσιών/Τμήματος Μελετών και Τεχνικών Έργων. 

ιστ. Την ΩΠ: 061310/11-2013 σηματική αναφορά του 
Λιμεναρχείου Λέρου. 

ιζ. Τ ο γεγονός ότι από την παρούσα δεν προκαλείται 
επιπλέον δαπάνη, αποφασίζει: 

1. - Ορίζουμε για την επίβλεψη της μελέτης και του 
έργου: «Τοποθέτηση πίλαρς στους λιμένες Λέρου», εκτι- 
μώμενου προϋπολογισμού 29.934,54 € συμπεριλαμβανο¬ 
μένου του Φ.Π.Α., ως Προϊσταμένη Αρχή το Διοικητικό 
Συμβούλιο του Δημοτικού Λιμενικού Ταμείου Πάτμου, με 
Διευθύνουσα Υπηρεσία τη Διεύθυνση Περιβάλλοντος, 
Δόμησης και Τεχνικών Υπηρεσιών του Δήμου Λέρου, 
υπό την προϋπόθεση να ληφθούν όλες οι απαιτούμενες 
από τη νομοθεσία άδειες και εγκρίσεις που αφορούν 
στην εκτέλεση του εν λόγω έργου. 

2. - Το Δημοτικό Λιμενικό Ταμείο Πάτμου να μεριμνήσει 
για την επίσπευση των διαδικασιών χάραξης χερσαίας 
ζώνης λιμένα στην εν λόγω περιοχή και νομιμοποίησης 
του λιμένα Αγίας Μαρίνας Λέρου, σε συνεργασία με 
όλους τους συναρμόδιους φορείς. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Πειραιάς, 12 Νοεμβρίου 2013 
Με εντολή Υπουργού 

Ο Γ ενικός Γ ραμματέας Λιμένων, Λιμενικής Πολιτικής 
και Ναυτιλιακών Επενδύσεων 
ΑΘΑΝΑΣΙΟΣ ΧΡΙΣΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν. 61 . 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-ιπ3ΪΙ: ννβόπΐ33ΐβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

